Elgar: Swak telling nie blad se skuld | Netwerk24
Kapenaars moenie in hul motors spring en vir die Hugenote-tonnel jaag wanneer hulle die Koeberg-kernkragstasie se sirene hoor nie: 'n Kernsmelting is darem nog nie op hande nie.
Santam was nie werklik gereed vir die massiewe eise vir sake-onderbrekings weens die pandemie nie, en die agteruitgang in sy wins op grond van nog net die verwagte eis-totale, wys hoe groot die impak op sy sake was en gaan wees.
Deur Tinus van Staden 26 Januarie 2021 17:19
Dean Elgar glo die Proteas moes Dinsdag in Karatsji 'n veel groter eerstebeurttelling teen Pakistan opgestapel het. Veral ná hul goeie begin op die eerste oggend van die eerste toets.
Dean Elgar en Faf du Plessis hardloop tussen die paaltjies. Foto: AP
"Die blad was eintlik nogal lekker om op te kolf. Ek het gevoel as ons goed teen hul naatboulers begin, sal dit ons help later as die blad stadiger raak en hul draaibalboulers begin boul," sê Elgar, wat met 'n beurt van 58 Suid-Afrika se beste kolwer was.
"Teen middagete (op 94/2) was ons in 'n puik posisie. Maar die subkontinent het altyd 'n truuk of twee en ons het vinnig vyf of ses paaltjies verloor ná middagete. Daar het 'n paar goed gebeur (soos twee uithardloopkanse), maar jy kon sien dat jy wel kón kolf op daardie blad. Daar is nie te veel duiwels in die blad nie, al word die blad stadiger namate die bal sagter word en dan speel draai 'n groter rol."
As jy jouself ingrawe en die gebiede uitskakel waar die boulers jou kan uitkry, kan jy lopies op hierdie blad aanteken.
Elgar sê 'n mens moet die reg verdien om die boulers aan te vat.
"Ons het dit voor middagete gedoen, maar ná middagete was ons dalk oorhaastig om te begin aanval. Ek dink ons telling van 220 is veel minder as selfs 'n middelmatige telling," erken hy.
"As jy jouself ingrawe en die gebiede uitskakel waar die boulers jou kan uitkry, kan jy lopies op hierdie blad aanteken. Ek is nietemin bly dat Pakistan op 33/4 staan."
Hy dink Suid-Afrika voer daarom die botoon. As Pakistan egter nie vier paaltjies voor uitskeityd verloor het nie, was dit 'n heel ander kwessie.
Keshav Maharaj bespring vir Lungi Ngidi nadat hy (Maharaj) vir Babar Azam uitgekry het. Dean Elgar en Temba Bavuma is ook verheug. Foto: AP
"Ná ons eerste beurt, sou ek nie gedink het ons gaan die dag in beheer afsluit nie. 33/4 is egter iets waarvoor ons goeie geld sou betaal," sê Elgar.
"Dit blad gaan ook moeiliker raak. Ons het goeie draaiers in ons arsenaal, wat ons kan benut. Tog is die blad steeds goed – ons het nie goed gekolf nie en ons weet dit."
Hy het die boulers geloof, want as dit nie vir Kagiso Rabada (2/8), Anrich Nortjé (1/20), Keshav Maharaj (1/0) en Lungi Ngidi (0/5) was nie, was Suid-Afrika diep in die knyp.
"Hulle het met ongelooflike intensiteit geboul. Môre kort ons net ses paaltjies en daarna moet ons met die kolf poog om die foute van die eerste beurt uit te skakel. As ons dit kan doen, kan ons hopelik 'n goeie voorsprong kry."